
REFERAT
Privind participarea Consiliului Local în calitate de coorganizator la manifestarea  „ În Banat la mine acasă ”, organizată de Televiziunea Română împreună cu Casa de Cultură a Municipiului Timişoara
Casa de Cultură a Municipiului Timişoara a depus solicitarea nr. SC2005 – 6274/ 04.04.2005 privind cofinanţarea manifestării „În Banat la mine acasă”, ce se va desfăşura în data de 19 aprilie 2005 în sala Operei Române din Timişoara.
Manifestarea se doreşte a fi una de referinţă prin invitarea Ansamblului folcloric „Timişul” al Casei de Cultură a Municipiului Timişoara şi a celor mai cunoscuţi solişti vocali bănăţeni. Spectacolul extraordinar va fi transmis şi reluat pe postul naţional şi internaţional al televiziunii române. Costurile totale ale manifestării sunt estimate la peste 500milioane lei, fiind suportate in cea mai mare parte de către TVR si sponsori.

Având în vedere importanţa promovării folclorului autentic în general şi a celui bănăţean în special, cât şi impactul deosebit pe care manifestarea îl va avea în rândul telespectatorilor şi spectatorilor români,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”) pentru acoperirea unei cote părţi din cheltuielile de cazare şi masă.

